CELEX: 32011D0187
Language: el
Date: 2011-03-24 00:00:00
Title: 2011/187/ΕΕ: Απόφαση της Επιτροπής, της 24ης Μαρτίου 2011 , σχετικά με την τροποποίηση της απόφασης 2010/221/ΕΕ για την έγκριση εθνικών μέτρων με σκοπό την πρόληψη της εισόδου του ερπητοϊού των στρειδιών 1 μνar (OsHV-1 μνar) σε ορισμένες περιοχές της Ιρλανδίας και του Ηνωμένου Βασιλείου [κοινοποιηθείσα υπό τον αριθμό Ε(2011) 1825]  Κείμενο που παρουσιάζει ενδιαφέρον για τον ΕΟΧ

26.3.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 80/15
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 24ης Μαρτίου 2011
   σχετικά με την τροποποίηση της απόφασης 2010/221/ΕΕ για την έγκριση εθνικών μέτρων με σκοπό την πρόληψη της εισόδου του ερπητοϊού των στρειδιών 1 μνar (OsHV-1 μνar) σε ορισμένες περιοχές της Ιρλανδίας και του Ηνωμένου Βασιλείου
   [κοινοποιηθείσα υπό τον αριθμό Ε(2011) 1825]
   (Κείμενο που παρουσιάζει ενδιαφέρον για τον ΕΟΧ)
   (2011/187/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2006/88/ΕΚ του Συμβουλίου, της 24ης Οκτωβρίου 2006, σχετικά με τις απαιτήσεις υγειονομικού ελέγχου για τα ζώα υδατοκαλλιέργειας και τα προϊόντα τους και σχετικά με την πρόληψη και την καταπολέμηση ορισμένων ασθενειών των υδρόβιων ζώων (1), και ιδίως το άρθρο 43 παράγραφος 2,
   Εκτιμώντας τα ακόλουθα:
   
               (1)
            
            
               Η απόφαση 2010/221/ΕΕ της Επιτροπής, της 15ης Απριλίου 2010, για την έγκριση εθνικών μέτρων με σκοπό τον περιορισμό του αντικτύπου ορισμένων ασθενειών σε ζώα υδατοκαλλιέργειας και άγρια υδρόβια ζώα σύμφωνα με το άρθρο 43 της οδηγίας 2006/88/ΕΚ του Συμβουλίου (2) επιτρέπει σε ορισμένα κράτη μέλη να εφαρμόζουν περιορισμούς όσον αφορά τη διάθεση στην αγορά και την εισαγωγή αποστολών των εν λόγω ζώων, ώστε να προλαμβάνουν την είσοδο ορισμένων ασθενειών στο έδαφός τους, με την προϋπόθεση ότι είτε θα έχουν αποδείξει ότι το έδαφός τους, ή ορισμένες οριοθετημένες περιοχές του εδάφους τους, είναι απαλλαγμένο(-ες) από τις εν λόγω ασθένειες είτε ότι θα έχουν καταρτίσει πρόγραμμα εξάλειψης ώστε να επιτύχουν αυτή την απαλλαγή.
            
         
               (2)
            
            
               Από το 2008 διαπιστώνεται αυξημένη θνησιμότητα των στρειδιών του Ειρηνικού (Crassostrea gigas) σε αρκετές περιοχές της Ιρλανδίας, της Γαλλίας και του Ηνωμένου Βασιλείου. Από τις επιδημιολογικές έρευνες που διενεργήθηκαν το 2009 προέκυψε ότι ένα πρόσφατα προσδιορισθέν στέλεχος του ερπητοϊού των στρειδιών -1 (OsHV-1), δηλαδή το OsHV-1 μνar, συνέβαλλε σημαντικά στην αυξημένη θνησιμότητα.
            
         
               (3)
            
            
               Ο κανονισμός (ΕΕ) αριθ. 175/2010 της Επιτροπής, της 2ας Μαρτίου 2010, για την εφαρμογή της οδηγίας 2006/88/ΕΚ του Συμβουλίου όσον αφορά τα μέτρα για τον περιορισμό της αυξημένης θνησιμότητας στα στρείδια του είδους Crassostrea gigas σε συνδυασμό με την ανίχνευση του ερπητοϊού των στρειδιών 1 μνar (OsHV-1 μνar) (3) εκδόθηκε με σκοπό την πρόληψη της περαιτέρω εξάπλωσης του OsHV-1 μνar. Ο εν λόγω κανονισμός, που ισχύει έως τις 30 Απριλίου 2011, προβλέπει μέτρα για την καταπολέμηση της εξάπλωσης της ασθένειας.
            
         
               (4)
            
            
               Στις 27 Οκτωβρίου 2010 η Ευρωπαϊκή Αρχή για την Ασφάλεια των Τροφίμων (EFSA) εξέδωσε επιστημονική γνώμη σχετικά με τα κρούσματα αυξημένης θνησιμότητας στα στρείδια του Ειρηνικού, Crassostrea gigas
                   (4) (στο εξής «η γνώμη της EFSA»). Στην εν λόγω γνώμη, η EFSA καταλήγει στο συμπέρασμα ότι ο OsHV-1, τόσο το στέλεχος αναφοράς όσο και η νέα μορφή μ (μνar) του συγκεκριμένου ερπητοϊού των στρειδιών, έχει συνδεθεί με τα υψηλά ποσοστά θνησιμότητας στους γόνους και τα νεαρά άτομα των στρειδιών του Ειρηνικού και ότι, από τα διαθέσιμα στοιχεία, προκύπτει ότι η λοίμωξη από τον OsHV-1 είναι αναγκαία προϋπόθεση αλλά ενδεχομένως όχι από μόνη της επαρκής, καθώς φαίνεται ότι υπάρχουν και άλλοι παράγοντες που είναι σημαντικοί. Η γνώμη της EFSA συμπεραίνει επίσης ότι ο OsHV-1 μνar φαίνεται να είναι το κυρίαρχο στέλεχος του ιού στις εστίες αυξημένης θνησιμότητας που καταγράφηκαν την περίοδο 2008-2010, αν και δεν είναι σαφές κατά πόσον αυτό οφείλεται στην αυξημένη λοιμοτοξικότητα ή σε άλλους επιδημιολογικούς παράγοντες.
            
         
               (5)
            
            
               Το 2010 η Ιρλανδία, η Ισπανία, οι Κάτω Χώρες και το Ηνωμένο Βασίλειο κατάρτισαν προγράμματα για την έγκαιρη ανίχνευση του OsHV-1 μνar και επέβαλαν τους σχετικούς περιορισμούς στις μετακινήσεις που προβλέπονται στον κανονισμό (ΕΕ) αριθ. 175/2010. Από το αποτέλεσμα της επιτήρησης που πραγματοποιούν τα εν λόγω κράτη μέλη στο πλαίσιο αυτών των προγραμμάτων προκύπτει ότι ορισμένα τμήματα της Ένωσης είναι απαλλαγμένα από τον OsHV-1 μνar.
            
         
               (6)
            
            
               Η Ιρλανδία και το Ηνωμένο Βασίλειο υπέβαλαν προς έγκριση στην Επιτροπή προγράμματα επιτήρησης σύμφωνα με την οδηγία 2006/88/ΕΚ (στο εξής «τα προγράμματα επιτήρησης»). Σκοπός των προγραμμάτων επιτήρησης είναι, αφενός, να αποδεικνύουν ότι οι περιοχές στις οποίες δεν έχει ανιχνευθεί ο OsHV-1 μνar είναι απαλλαγμένες από τον εν λόγω ιό και, αφετέρου, να προλαμβάνουν την είσοδό του σ’ αυτές τις περιοχές.
            
         
               (7)
            
            
               Στο πλαίσιο των προγραμμάτων επιτήρησης, η Ιρλανδία και το Ηνωμένο Βασίλειο αναμένεται να εφαρμόσουν βασικά μέτρα βιοασφάλειας κατά του OsHV-1 μνar, τα οποία θα είναι ισοδύναμα με εκείνα που προβλέπονται στην οδηγία 2006/88/ΕΚ, καθώς και στοχευμένη επιτήρηση. Επιπροσθέτως, τα εν λόγω κράτη μέλη αναμένεται να επιβάλουν περιορισμούς στις μετακινήσεις στρειδιών του Ειρηνικού σε όλες τις περιοχές που καλύπτονται από τα προγράμματα επιτήρησης.
            
         
               (8)
            
            
               Οι περιορισμοί στις μετακινήσεις που προβλέπονται στα προγράμματα επιτήρησης θα περιορίζονται στα στρείδια του Ειρηνικού που προορίζονται για καλλιέργεια και για περιοχές μετεγκατάστασης, καθώς και για κέντρα αποστολής, κέντρα καθαρισμού ή παρόμοιες επιχειρήσεις που δεν διαθέτουν συστήματα επεξεργασίας υγρών αποβλήτων τα οποία να μειώνουν σε αποδεκτό επίπεδο τον κίνδυνο μετάδοσης ασθενειών στα φυσικά ύδατα.
            
         
               (9)
            
            
               Από τα συμπεράσματα της γνώμης της EFSA και από τα επιδημιολογικά στοιχεία για το 2010 προκύπτει ότι η εξάπλωση του OsHV-1 μνar σε περιοχές απαλλαγμένες από τον ιό είναι πιθανό να προκαλέσει αυξημένη θνησιμότητα και, κατά συνέπεια, μεγάλες απώλειες στη βιομηχανία στρειδιών του Ειρηνικού.
            
         
               (10)
            
            
               Ως εκ τούτου, είναι σκόπιμο να εφαρμοστούν περιορισμοί στις μετακινήσεις στρειδιών του Ειρηνικού σε περιοχές που καλύπτονται από τα προγράμματα επιτήρησης, ώστε να προλαμβάνεται η εισαγωγή του OsHV-1 μνar σ’ αυτές τις περιοχές. Για λόγους σαφήνειας και απλούστευσης της νομοθεσίας της ΕΕ, οι αντίστοιχες απαιτήσεις για τη διάθεση στην αγορά πρόκειται να συμπεριληφθούν στον κανονισμό (ΕΚ) αριθ. 1251/2008 της Επιτροπής, της 12ης Δεκεμβρίου 2008, για την εφαρμογή της οδηγίας 2006/88/ΕΚ του Συμβουλίου όσον αφορά τους όρους και τις απαιτήσεις πιστοποίησης για τη διάθεση στην αγορά και την εισαγωγή ζώων υδατοκαλλιέργειας και προϊόντων τους στην Κοινότητα, καθώς και για την κατάρτιση καταλόγου ειδών-φορέων (5).
            
         
               (11)
            
            
               Συνεπώς, τα προγράμματα επιτήρησης θα πρέπει να εγκριθούν.
            
         
               (12)
            
            
               Δεδομένου ότι ο OsHV-1 μνar είναι νεοεμφανιζόμενη ασθένεια, σχετικά με την οποία εξακολουθεί να υπάρχει μεγάλος βαθμός αβεβαιότητας, οι περιορισμοί στις μετακινήσεις που προβλέπονται στα προγράμματα επιτήρησης τα οποία εγκρίνονται με την παρούσα απόφαση θα πρέπει να επανεκτιμηθούν και η καταλληλότητα και αναγκαιότητά τους θα πρέπει να επαναξιολογηθούν σε εύθετο χρόνο. Κατά συνέπεια, οι απαιτήσεις για τη διάθεση στην αγορά που προβλέπονται στην παρούσα απόφαση θα πρέπει να εφαρμοστούν μόνο για περιορισμένο χρονικό διάστημα. Επιπροσθέτως, η Ιρλανδία και το Ηνωμένο Βασίλειο θα πρέπει να αποστέλλουν ετήσιες εκθέσεις στην Επιτροπή σχετικά με τη λειτουργία των περιορισμών στις μετακινήσεις και την επιτήρηση που έχουν αναλάβει.
            
         
               (13)
            
            
               Οποιαδήποτε υποψία για την παρουσία του OsHV-1 μνar σε περιοχές που καλύπτονται από τα προγράμματα επιτήρησης θα πρέπει να διερευνηθεί και, κατά τη διάρκεια της διερεύνησης, θα πρέπει να επιβάλλονται ορισμένοι περιορισμοί στις μετακινήσεις, όπως προβλέπεται στην οδηγία 2006/88/ΕΚ, προκειμένου να προστατευθούν άλλα κράτη μέλη με εγκεκριμένα εθνικά μέτρα όσον αφορά τον OsHV-1 μνar. Επιπλέον, για να διευκολυνθεί η επαναξιολόγηση των εγκεκριμένων εθνικών μέτρων, οποιαδήποτε μεταγενέστερη επιβεβαίωση της ασθένειας θα πρέπει να κοινοποιείται στην Επιτροπή και στα άλλα κράτη μέλη.
            
         
               (14)
            
            
               Συνεπώς, η απόφαση 2010/221/ΕΕ θα πρέπει να τροποποιηθεί αναλόγως.
            
         
               (15)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2010/221/ΕΕ τροποποιείται ως εξής:
   
               1)
            
            
               Το άρθρο 1 αντικαθίσταται από το ακόλουθο κείμενο:
               «Άρθρο 1
               Αντικείμενο και πεδίο εφαρμογής
               Η παρούσα απόφαση εγκρίνει τα λαμβανόμενα από τα κράτη μέλη εθνικά μέτρα που παρατίθενται στα παραρτήματα I, ΙΙ και ΙΙΙ, με σκοπό να περιοριστούν ο αντίκτυπος και η εξάπλωση ορισμένων ασθενειών σε ζώα υδατοκαλλιέργειας και άγρια υδρόβια ζώα σύμφωνα με το άρθρο 43 παράγραφος 2 της οδηγίας 2006/88/ΕΚ.».
            
         
               2)
            
            
               Προστίθεται το ακόλουθο άρθρο 3α:
               «Άρθρο 3a
               Έγκριση εθνικών προγραμμάτων επιτήρησης όσον αφορά τον ερπητοϊό των στρειδιών 1 μνar (OsHV-1 μνar)
               1.   Εγκρίνονται τα προγράμματα επιτήρησης σχετικά με τον ερπητοϊό των στρειδιών 1 μνar (OsHV-1 μνar) τα οποία ελήφθησαν από τα κράτη μέλη που παρατίθενται στη δεύτερη στήλη του πίνακα στο παράρτημα III όσον αφορά τις περιοχές που εμφανίζονται στην τέταρτη στήλη του εν λόγω πίνακα (προγράμματα επιτήρησης).
               2.   Για την περίοδο έως τις 30 Απριλίου 2013 τα κράτη μέλη που παρατίθενται στον πίνακα του παραρτήματος III μπορούν να ζητήσουν οι ακόλουθες αποστολές που εισάγονται σε περιοχή που εμφανίζεται στην τέταρτη στήλη του εν λόγω παραρτήματος να πληρούν τις εξής απαιτήσεις:
               
                           α)
                        
                        
                           οι αποστολές στρειδιών του Ειρηνικού που προορίζονται για καλλιέργεια και για περιοχές μετεγκατάστασης πρέπει να συμμορφώνονται με τις απαιτήσεις για τη διάθεση στην αγορά που προβλέπονται στο άρθρο 8α του κανονισμού (ΕΚ) αριθ. 1251/2008·
                        
                     
                           β)
                        
                        
                           οι αποστολές στρειδιών του Ειρηνικού πρέπει να συμμορφώνονται με τις απαιτήσεις για τη διάθεση στην αγορά που προβλέπονται στο άρθρο 8β του κανονισμού (ΕΚ) αριθ. 1251/2008, όταν οι εν λόγω αποστολές προορίζονται, πριν από την ανθρώπινη κατανάλωση, για κέντρα αποστολής, κέντρα καθαρισμού ή παρόμοιες επιχειρήσεις που δεν διαθέτουν συστήματα επεξεργασίας υγρών αποβλήτων επικυρωμένων από την αρμόδια αρχή, τα οποία:
                           
                                       i)
                                    
                                    
                                       αδρανοποιούν τους ιούς με έλυτρο, ή
                                    
                                 
                                       ii)
                                    
                                    
                                       μειώνουν σε αποδεκτό επίπεδο τον κίνδυνο μετάδοσης ασθενειών στα φυσικά ύδατα.».
                                    
                                 
                     
         
               3)
            
            
               Το άρθρο 4 αντικαθίσταται από το ακόλουθο κείμενο:
               «Άρθρο 4
               Υποβολή εκθέσεων
               1.   Το αργότερο έως τις 30 Απριλίου κάθε έτους τα κράτη μέλη που παρατίθενται στα παραρτήματα I και II υποβάλλουν έκθεση στην Επιτροπή σχετικά με τα εγκεκριμένα εθνικά μέτρα που αναφέρονται στα άρθρα 2 και 3.
               2.   Το αργότερο έως τις 31 Δεκεμβρίου κάθε έτους τα κράτη μέλη που παρατίθενται στο παράρτημα III υποβάλλουν έκθεση στην Επιτροπή σχετικά με τα εγκεκριμένα εθνικά μέτρα που αναφέρονται στο άρθρο 3α.
               3.   Οι εκθέσεις για τις οποίες γίνεται λόγος στις παραγράφους 1 και 2 περιλαμβάνουν τουλάχιστον επικαιροποιημένες πληροφορίες σχετικά με τα εξής:
               
                           α)
                        
                        
                           τους σημαντικούς κινδύνους που παρουσιάζουν για την υγειονομική κατάσταση των ζώων υδατοκαλλιέργειας ή των άγριων υδρόβιων ζώων οι ασθένειες για τις οποίες εφαρμόζονται τα εθνικά μέτρα, καθώς και την αναγκαιότητα και καταλληλότητα των εν λόγω μέτρων·
                        
                     
                           β)
                        
                        
                           τα εθνικά μέτρα που λαμβάνονται με σκοπό τη διατήρηση του καθεστώτος απαλλαγής από ασθένειες, συμπεριλαμβανομένων τυχόν δοκιμών που διενεργήθηκαν· οι πληροφορίες για τις εν λόγω δοκιμές πρέπει να παρέχονται μέσω του υποδείγματος που παρατίθεται στο παράρτημα VI της απόφασης 2009/177/ΕΚ της Επιτροπής (6)·
                        
                     
                           γ)
                        
                        
                           την εξέλιξη του προγράμματος εξάλειψης ή του προγράμματος επιτήρησης, συμπεριλαμβανομένων τυχόν δοκιμών που διενεργήθηκαν· οι πληροφορίες για τις εν λόγω δοκιμές πρέπει να παρέχονται μέσω του υποδείγματος που παρατίθεται στο παράρτημα VI της απόφασης 2009/177/ΕΚ.
                        
                     
         
               4)
            
            
               Προστίθεται το ακόλουθο άρθρο 5α:
               «Άρθρο 5a
               Υπόνοια και ανίχνευση του ερπητοϊού των στρειδιών 1 μνar (OsHV-1 μνar) σε περιοχές στις οποίες εφαρμόζονται προγράμματα επιτήρησης
               1.   Όταν ένα κράτος μέλος του παραρτήματος III υποπτεύεται την παρουσία του OsHV-1 μνar σε περιοχή η οποία παρατίθεται στην τέταρτη στήλη του εν λόγω παραρτήματος, αυτό το κράτος μέλος λαμβάνει μέτρα τουλάχιστον ισοδύναμα με τα μέτρα που προβλέπονται στο άρθρο 28, στο άρθρο 29 παράγραφοι 2, 3 και 4, και στο άρθρο 30 της οδηγίας 2006/88/ΕΚ.
               2.   Όταν η επιζωοτική έρευνα επιβεβαιώνει την ανίχνευση του OsHV-1 μνar σε περιοχές για τις οποίες γίνεται λόγος στην παράγραφο 1, το οικείο κράτος μέλος ενημερώνει την Επιτροπή και τα άλλα κράτη μέλη σχετικά, καθώς και για οποιαδήποτε μέτρα λαμβάνονται με σκοπό την ανάσχεση της ασθένειας.».
            
         
               5)
            
            
               Προστίθεται νέο παράρτημα III, το κείμενο του οποίου παρατίθεται στο παράρτημα της παρούσας απόφασης.
            
         Άρθρο 2
   Η παρούσα απόφαση εφαρμόζεται από την 1η Μαΐου 2011.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 24 Μαρτίου 2011.
      
         
            Για την Επιτροπή
         
         John DALLI
         
            Μέλος της Επιτροπής
         
      
   
   
      (1)  ΕΕ L 328 της 24.11.2006, σ. 14.
   
      (2)  ΕΕ L 98 της 20.4.2010, σ. 7.
   
      (3)  ΕΕ L 52 της 3.3.2010, σ. 1.
   
      (4)  EFSA Journal 2010· 8(11):1894.
   
      (5)  ΕΕ L 337 της 16.12.2008, σ. 41.
   
      (6)  ΕΕ L 63 της 7.3.2009, σ. 15.».
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ III
            
               Κράτη μέλη και περιοχές με προγράμματα επιτήρησης όσον αφορά τον ερπητοϊό των στρειδιών 1 μνar (OsHV-1 μνar), τα οποία είναι εγκεκριμένα να λαμβάνουν εθνικά μέτρα για τον έλεγχο αυτής της ασθένειας σύμφωνα με το άρθρο 43 παράγραφος 2 της οδηγίας 2006/88/ΕΚ
            
            
                        Ασθένεια
                     
                     
                        Κράτος μέλος
                     
                     
                        Κωδικός
                     
                     
                        Γεωγραφική οριοθέτηση των περιοχών στις οποίες εφαρμόζονται εγκεκριμένα εθνικά μέτρα (κράτη μέλη, ζώνες και διαμερίσματα)
                     
                  
                        Ερπητοϊός των στρειδιών 1 μνar (OsHV-1 μνar)
                     
                     
                        Ιρλανδία
                     
                     
                        IE
                     
                     
                        Διαμέρισμα 1: Sheephaven Bay και Gweedore Bay.
                        Διαμέρισμα 2: Gweebara Bay.
                        Διαμέρισμα 3: Drumcliff, Killala, Broadhaven Bay και Blacksod Bay.
                        Διαμέρισμα 4: Ballinakill Bay και Streamstown Bay.
                        Διαμέρισμα 5: Bertraghboy Bay και Galway Bay.
                        Διαμέρισμα 6: Shannon Estuary και Poulnasharry, Askeaton Bay και Ballylongford Bay.
                        Διαμέρισμα 7: Kenmare Bay.
                        Διαμέρισμα 8: Dunmanus Bay.
                        Διαμέρισμα 9: Kinsale Bay και Oysterhaven Bay.
                     
                  
                        Ηνωμένο Βασίλειο
                     
                     
                        UK
                     
                     
                        Ολόκληρο το έδαφος της Μεγάλης Βρετανίας, εκτός του Whitestable Bay, Kent.
                        Ολόκληρο το έδαφος της Βόρειας Ιρλανδίας, εκτός των Killough Bay, Lough Foyle και Carlington Lough.»